SET ปิดเช้าบวก 15 จุด รับเม็ดเงินไหลเข้าเอเชีย คาดบ่ายพุ่งต่อ ลุ้นทะลุแนวต้าน 1,100 จุด
SET ปิดเช้าบวก 15 จุด รับเม็ดเงินไหลเข้าเอเชีย คาดบ่ายพุ่งต่อ ลุ้นทะลุแนวต้าน 1,100 จุด โดยดัชนีช่วงเช้าปิดที่ระดับ 1,095.02 จุด เพิ่มขึ้น 14.99 จุด หรือ 1.39% มูลค่าการซื้อขาย 3.48 หมื่นล้านบาท
26 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,095.02 จุด เพิ่มขึ้น 14.99 จุด หรือ 1.39% มูลค่าการซื้อขาย 3.48 หมื่นล้านบาท
10 หุ้นดันดัชนีเช้านี้

ด้านนักวิเคราะห์ระบุว่า ตลาดหุ้นไทยเช้านี้ปรับตัวขึ้นได้ค่อนข้างดี เป็นไปในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่จะบวกกัน ขานรับเงินไหลเข้ามาในเอเชียหลังหลายธนาคารกลางต่างอัดฉีดสภาพคล่องเข้าระบบ และล่าสุดวุฒิสภาสหรัฐได้ลงมติอนุมัติมาตรการเยียวยาผลกระทบทางเศรษฐกิจจากไวรัสโควิด-19 วงเงิน 2 ล้านล้านดอลลาร์แล้ว
ส่วนบ้านเราก็ผิดคาดจากที่คณะกรรมการนโยบายการเงิน (กนง.)ไม่ปรับลดอัตราดอกเบี้ย และยังปรับลดคาดการณ์ผลิตภัณฑ์มวลรวมภายในประเทศ (GDP) ในปีนี้ แต่เชื่อว่าการที่รัฐประกาศใช้พ.ร.ก.การบริหารราชการในสถานการณ์ฉุกเฉิน จะสามารถช่วยระงับการแพร่ระบาดไวรัสโควิด-19 ได้ เห็นได้จากจำนวนผู้ติดเชื้อเพิ่มขึ้นในลักษณะทรงตัวแค่หลักร้อย ทำให้บ้านเรามีความหวังว่าการแพร่ระบาดไวรัสจะไม่รุนแรง อีกทั้งมาตรการเยียวยาของภาครัฐฯที่ออกมาเป็นซีรี่ย์ก็มีความคาดหวังที่จะมาแก้ไขปัญหาในแต่ละจุดได้
นอกจากนี้ เงินดอลลาร์สหรัฐฯได้อ่อนค่าลง ทำให้มีโอกาสที่จะได้เห็นเม็ดเงินไหลเข้ามาในตลาดเอเชีย โดยเฉพาะตลาดที่มีการควบคุมการแพร่ระบาดไวรัสได้ดี ซึ่งตลาดบ้านเราเมื่อวานนี้ก็เริ่มเห็นนักลงทุนต่างชาติขายสุทธิน้อยลงแล้ว
สำหรับแนวโน้มการลงทุนในช่วงบ่ายนี้ คาดว่าตลาดฯยังมีโอกาสปรับตัวขึ้นต่อไปได้ โดยมีแนวต้านที่ 1,100-1,110 จุด ส่วนแนวรับให้ไว้ที่ 1,080-1,085 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM     มูลค่าการซื้อขาย  2,994.69 ล้านบาท  ปิดที่  19.00 บาท ราคาไม่เปลี่ยนแปลง
PTT     มูลค่าการซื้อขาย  2,717.64 ล้านบาท  ปิดที่  31.50 บาท เพิ่มขึ้น  0.25 บาท
PTTEP   มูลค่าการซื้อขาย  1,418.32 ล้านบาท  ปิดที่  68.25 บาท เพิ่มขึ้น  2.00 บาท
BH      มูลค่าการซื้อขาย  1,279.16 ล้านบาท  ปิดที่ 113.50 บาท ลดลง  15.00 บาท
ADVANC  มูลค่าการซื้อขาย  1,196.04 ล้านบาท  ปิดที่ 201.00 บาท ลดลง   1.00 บาท